Hei, denne artikkelen er over ett år gammel og kan inneholde utdatert informasjon

Siden terroren slo ned i Norge har tusenvis av mennesker funnet veien til Oslo Domkirke for å minnes og hedre alle de som er rammet. Noen enkle roser er etter hvert blitt til et hav av blomster, bilder og hilsninger. En sterk markering av sorg og kjærlighet som berører alle som finner veien til domkirken.

Hvert minutt blir nye roser og hilsninger lagt ned, både her og på andre siden av domkirken. Over hele byen og mange andre steder i landet er det også lagt ned blomster og hilsninger.

Hele Norge er samlet i sorgen.

Bildet over er et 360-graders panoramabilde som gir et inntrykk av hvor mektig dette blomsterhavet nå er blitt. Du kan klikke og dra i bildet for å se i alle retninger, eller bruke kontrollene nederst i bildet. Ikonet til høyre gir fullskjermvisning.